Börn | Fjölskyldulíf | mbl | 14.12.2019 | 19:00 Voru afbrýðisamar út í stjúpbræður sína Systurnar Sara og Erin Foster segjast hafa fundið fyrir afbrýðisemi þegar faðir þeirra giftist annarri konu eftir skilnaðinn við móður þeirra og fór að ala upp stjúpbræður þeirra . Faðir þeirra , David Foster , og móðir þeirra , Rebecca Dyer , skildu árið 1986 . Í kjölfarið giftist David leikkonunni Lindu Thompson og tók við uppeldi sona hennar , Brandon og Brody Jenner , sem Thompson átti með fyrrverandi maka sínum , Caitlyn Jenner . „ Pabbi okkar var að ala önnur börn . Hann var ekki að ala okkur upp . Hann var að ala upp Brandon og Brody , “ sagði Sara í hlaðvarpsþáttunum Sibling Reverly sem systkinin Oliver og Kate Hudson halda úti . „ Við vorum að takast á við stormsveip af tilfinningum , að horfa á pabba minn ala upp önnur börn . Það var það sem hélt fyrir mér vöku , “ sagði Sara . Þær systur bjuggu aldrei hjá föður sínum eftir skilnaðinn en þær voru 3 og 5 ára þegar foreldrar þeirra fóru hvort í sína áttina . Faðir þeirra var efnaðri en móðir þeirra og bjó hann með nýju fjölskyldunni sinni í stóru húsi með sundlaug . „ Þau áttu svona fjóra bíla , “ sagði Sara við . „ Þau áttu öðruvísi líf en við . En í okkar heimi sagði fólk að við værum ofdekraðar og forríkar . En við sögðumst ekki eiga heima hjá þeim , við höfðum ekki lykilnúmerið að hliðinu og áttum ekki herbergi þar . Við vorum ekki hluti af þessum heimi , “ sagði Erin . „ Við vorum alveg með öryggisnet . Pabbi sagði okkur alltaf að við yrðum aldrei heimilislausar eða svangar . En við áttum ekki sparireikninga , við þurftum að vinna fyrir okkur , “ sagði Sara . Faðir þeirra og Thompson skildu árið 2005 . Hann giftist Yolanda Hadid sex árum seinna en þau skildu fjórum árum eftir það . Hann er nú giftur Katharine McPhee .